《湖口子槃家春别归》
明代·魏观

儿女还家我谪官，远行容易别离难。家分异舫方为别，泪满征衣不忍看。

江汉烟波秋欲暮，湓湖风雨晓初寒。小孙最是关情处，顿足呼爷语更酸。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。